Na temelju članka 20. stavka 1. Zakona o službenicima i namještenicima u lokalnoj i područnoj (regionalnoj) samoupravi (Narodne novine broj 86/08, 61/11, 04/18 i 112/19) Pročelnica Jedinstvenog upravnog odjela Općine Nova Bukovica, donosi

**ODLUKU**

**o imenovanju članova Povjerenstva za provedbu natječaja za prijam u službu**

**namještenika – komunalni djelatnik na neodređeno vrijeme**

**Članak 1.**

Imenuje se Povjerenstvo za provedbu natječaja za prijam u službu na radno mjesto namještenika - komunalni djelatnik na neodređeno puno vrijeme u Jedinstvenom upravnom odjelu – Vlastiti pogon Općine Nova Bukovica, objavljenog u Narodnim novinama broj 43/2021 u sljedećem sastavu:

1. Tomislav Dereš

2. Jadranka Juršik

3. Igor Dejak

**Članak 2.**

Povjerenstvo za provedbu natječaja za prijam u službu obavlja poslove propisane u člancima 20.-23. Zakona o službenicima i namještenicima u lokalnoj i područnoj (regionalnoj) samoupravi (Narodne novine broj 86/08, 61/11, 04/18 i 112/19), a sukladno sadržaju Javnog natječaja KLASA: 112-02/21-01/02, URBROJ: 21489/09-04-21-1 od 22. travnja 2021. objavljenog u Narodnim novinama br. 43/2021 od 23. travnja 2021. i uputama u prilogu ove Odluke.

Povjerenstvo iz članka 1. ove Odluke dužno je provesti postupak selekcije kandidata i podnijeti izvješće pročelnici Jedinstvenog upravnog odjela u roku 30 dana od dana završetka natječaja za prijam službenika u službu na neodređeno vrijeme na radno mjesto »Komunalni djelatnik «.

Č**lanak 3.**

Povjerenstvo iz članka 1. ove Odluke obavlja sljedeće poslove:

- utvrđuje koje su prijave na natječaj pravodobne i potpune

- utvrđuje listu kandidata prijavljenih na natječaj koji ispunjavaju formalne uvjete propisane natječajem

- poziva kandidate s liste na prethodnu provjeru znanja i sposobnosti

- provodi postupak provjere znanja i sposobnosti

- podnosi izvješće o provedenom postupku, uz koje prilaže rang-listu kandidata sastavljenu s obzirom na rezultate provedene provjere znanja i sposobnosti.

Č**lanak 4.**

Ova Odluka stupa na snagu danom donošenja, a objavit će se na oglasnoj ploči Općine Nova Bukovica.

JEDINSTVENI UPRAVNI ODJEL OPĆINE NOVA BUKOVICA

**KLASA:112-02/21-01/02**

**URBROJ:2189/09-04-21-3**

**Nova Bukovica, 23. travnja 2021. Pročelnica**

**Irena Stipanović, dipl. iur.**

**Dostaviti:**

1. **Imenovanima**
2. **Evidencija, ovdje**
3. **Arhiva, ovdje.**